Document ID: /roh_data/filtered/fineweb-2-filterrobots_roh.jsonl.gz/71402

La pendiculara Signal a San Murezzan che ha passa 50 onns na po betg vegnir remplazzada. Quai ha decis il Tribunal federal a Losanna. Quella telecabina moderna era atgnamain gia vegnida approvada da l'uffizi da traffic, questa decisiun è dentant vegnida tratga vinavant fin il Tribunal federal a Losanna.
Sco l'Engiadina San Murezzan Mountains SA scriva, munta quai per els da puspè cumenzar danovamain – quai suenter otg onns planisaziun e custs da 5 milliuns francs. Ils responsabels vulan ussa analisar la situaziun e decider co vinavant.